L 74/4
SL
Uradni list Evropske unije
13.3.2023
IZVEDBENA UREDBA KOMISIJE (EU) 2023/564 z dne 10. marca 2023 glede vsebine in formata evidenc fitofarmacevtskih sredstev, ki jih vodijo poklicni uporabniki, v skladu z Uredbo (ES) št.
1107/2009 Evropskega parlamenta in Sveta (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (ES) št.
1107/2009 Evropskega parlamenta in Sveta z dne 21. oktobra 2009 o dajanju fitofarma­ cevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 67(4) Uredbe,
ob upoštevanju naslednjega:
(1)
V skladu s členom 67(1) Uredbe (ES) št.
1107/2009 poklicni uporabniki fitofarmacevtskih sredstev vodijo evidenco o sredstvih, ki jih uporabljajo, vključno z imenom sredstva, časom in odmerkom nanašanja ter tretirano površino in kulturo, na kateri je bilo uporabljeno fitofarmacevtsko sredstvo.
(2)
V skladu s členom 67(1) Uredbe (ES) št.
1107/2009 morajo poklicni uporabniki na zahtevo pristojnega organa dati na voljo ustrezne informacije.
Poleg tega lahko tretje strani od pristojnih organov zahtevajo, da zagotovijo dostop do navedenih informacij, pristojni organi pa morajo tak dostop zagotoviti v skladu z veljavnim nacionalnim pravom ali pravom Unije.
(3)
Cilj strategije „od vil do vilic“ za pravičen, zdrav in okolju prijazen prehranski sistem (v nadaljnjem besedilu: strategija „od vil do vilic“) (2), ki jo je Komisija sprejela leta 2020, je zmanjšati odvisnost od kemičnih fitofarmacevtskih sredstev in njihovo uporabo.
Ustrezno evidentiranje uporabe fitofarmacevtskih sredstev ter dejavnosti spremljanja in nadzora, ki jih nacionalni organi izvajajo na podlagi takih evidenc, so zato ključnega pomena za doseganje ciljev strategije „od vil do vilic“.
(4)
Nacionalne ureditve se razlikujejo glede evidenc, ki jih vodijo poklicni uporabniki fitofarmacevtskih sredstev v skladu s členom 67(1) Uredbe (ES) št.
1107/2009, in glede tega, ali se vodijo v elektronski obliki.
Zato ta uredba določa podrobna pravila o vsebini in formatu teh evidenc.
(5)
Navedena pravila določajo, kako se evidentirajo elementi iz člena 67(1) Uredbe (ES) št.
1107/2009 v zvezi z uporabo fitofarmacevtskih sredstev (ime sredstva, čas, odmerek, tretirana površina in kultura), tako da je po vsej Uniji zagotovljena ustrezna in enotna kakovost evidenc, ki se vodijo v skladu z navedenim členom.
(1) UL L 309, 24.11.2009, str. 1.
(2) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom Strategija „od vil do vilic“ za pravičen, zdrav in okolju prijazen prehranski sistem (COM(2020) 381 final).